b'\n_START_ARTICLE_\nStadionul Olimpic din Roma\n_START_PARAGRAPH_\nStadionul Olimpic din Roma (\xc3\xaen italiana: Stadio Olimpico di Roma) a fost construit \xc3\xaen anul 1952 (dup\xc4\x83 un proiect f\xc4\x83cut de arhitec\xc8\x9bii Carlo Roccatelli \xc8\x99i Annibale Vitellozzi) pentru a putea g\xc4\x83zdui probele de la Jocurile Olimpice de var\xc4\x83 din 1960. A fost inaugurat pe data de 17 mai 1953 cu un meci de fotbal \xc3\xaentre selec\xc8\x9bionatele Italiei \xc8\x99i Ungariei. Are o capacitate de 82,656 de locuri._NEWLINE_Este proprietatea Comitetului Olimpic Na\xc8\x9bional Italian (CONI) \xc8\x99i este folosit pentru meciurile de fotbal, \xc3\xaentrecerile de atletism dar si pentru concerte ale unor faimoase trupe muzicale din Italia sau din str\xc4\x83in\xc4\x83tate. A g\xc4\x83zduit Campionatele Mondiale de atletism din 1987._NEWLINE_De asemenea este folosit de cluburile de fotbal din capitala Italiei SS Lazio \xc8\x99i AS Roma. \xc3\x8en 1989 a fost recondi\xc8\x9bionat \xc8\x99i \xc3\xaembun\xc4\x83t\xc4\x83\xc8\x9bit pentru a putea g\xc4\x83zdui partide de la Campionatul Mondial de Fotbal - Italia 1990._NEWLINE_Al\xc4\x83turi de Stadionul Giuseppe Meazza (cunoscut \xc8\x99i sub numele de San Siro) sunt singurele stadioane din Italia care au primit calificativul de 5 stele din partea Comitetului de Securitate al Stadioanelor, comitet ce apar\xc8\x9bine de UEFA.'